CELEX: C2007/020/47
Language: lv
Date: 2007-01-27 00:00:00
Title: Lieta T-383/06: Prasība, kas celta 2006. gada 19. decembrī — Icuna.com pret Parlamentu

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/31
            
         Prasība, kas celta 2006. gada 19. decembrī — Icuna.com pret Parlamentu
   (Lieta T-383/06)
   (2007/C 20/48)
   Tiesvedības valoda — franču
   Lietas dalībnieki
   
      Prasītāja: Icuna.com SCRL, Braîne-le-Château (Beļģija) (pārstāvji — J. Windey un P. de Bandt, advokāti)
   
      Atbildētājs: Eiropas Parlaments
   Prasītājas prasījumi:
   
               —
            
            
               atcelt Eiropas Parlamenta 2006. gada 1. decembra lēmumu, ar ko pēc uzaicinājuma iesniegt piedāvājumu publiskā iepirkuma procedūrā EP/DGINFO/WEBTV/2006/0003 apstiprināts sabiedrības MOSTRA piedāvājums un noraidīts prasītājas piedāvājums;
            
         
               —
            
            
               atzīt Kopienas ārpuslīgumisko atbildību un piespriest Eiropas Parlamentam samaksāt prasītājai kompensāciju EUR 58 700 apmērā par izdevumiem, kas radušies saistībā ar uzaicinājumu iesniegt piedāvājumu publiskā iepirkuma procedūrā, un attiecīgu summu par morālo kaitējumu, jo tika grauta tās reputācija, ka arī iecelt ekspertu šī kaitējuma apmēra noteikšanai;
            
         
               —
            
            
               katrā ziņā piespriest Eiropas Parlamentam atlīdzināt sakarā ar šo tiesvedību radušos tiesāšanās izdevumus.
            
         Pamati un galvenie argumenti
   Prasītāja apstrīd Eiropas Parlamenta lēmumu, ar ko ir noraidīts prasītājas iesniegtais piedāvājums pēc uzaicinājuma iesniegt piedāvājumu publiskā iepirkuma procedūrā EP/DGINFO/WEBTV/2006/0003, 2. daļa: pārraižu saturs, lai izveidotu Eiropas Parlamenta televīzijas kanālu globālajā tīmeklī (1).
   Prasības pamatojumam prasītāja vispirms atsaucas uz to, ka procedūra, kuras rezultātā tika pieņemts apstrīdētais lēmums, ir acīmredzami neatbilstīga akta autora nekompetences, Finanšu regulas (2) 101. panta pārkāpuma un Regulas Nr. 2342/2002 (3) 149. panta pārkāpuma dēļ.
   Turklāt prasītāja apgalvo, ka, pirmkārt, Parlaments ir pieņēmis lēmumu, kas ir pretrunā sākotnēji 2006. gada 7. augustā pieņemtajam, ar kuru tiesības noslēgt līgumu ir piešķirtas prasītājai, šīs izmaiņas nepamatojot, un ka, otrkārt, atlases kritēriji, kas ir ņemti vērā apstrīdētajā lēmumā, nav tie paši, kas piemēroti Parlamenta pirmajā lēmumā, kā arī kā tādi nav definēti uzaicinājumā iesniegt piedāvājumu publiskā iepirkuma procedūrā. Tādēļ nav ievēroti tajā ietvertie atlases kritēriji, kā arī vienlīdzīgas attieksmes princips, pārskatāmības princips un izpildīts pienākums norādīt pamatojumu.
   
      (1)  Uzaicinājums iesniegt piedāvājumu publiskā iepirkuma procedūrā “Globālā tīmekļa televīzijas Eiropas Parlamenta kanāls” (OV 2006, S 87-91412)
   
      (2)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 1. lpp.)
   
      (3)  Komisijas 2002. gada 23. decembra Regula (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 357, 1. lpp.)